Grupa 1: Preuzimanje i zbrinjavanje glomaznog otpada u reciklažnim dvorištima kojima upravlja Naručitelj (KB 20 03 07)

Opis grupe: Pojam glomaznog otpada definiran Zakonom o gospodarenju otpadom je predmet ili tvar koju je zbog zapremnine i/ili mase neprikladno prikupljati u sklopu usluge prikupljanja miješanog komunalnog otpada te je u Katalogu otpada označen kao KB 20 03 07.

Glomazni komunalni otpad spada prema katalogu otpada u “komunalni otpad” (otpad iz kućanstva i slični otpad iz obrta, industrije i ustanova) uključujući odvojeno skupljene sastojke. Kataloški ključni broj glomaznog otpada je 20 03 07.

Usluga uključuje preuzimanje (utovar), vaganje, prijevoz i obradu/zbrinjavanje glomaznog otpada.
Ponuditelj mora osigurati kapacitet za preuzimanje ukupno najmanje 300 m³ glomaznog otpada dnevno, sa sljedećih šest lokacija reciklažnih dvorišta:
· Reciklažno dvorište Mihačeva draga, Mihačeva draga 37, 51000 Rijeka
· Reciklažno dvorište Jože Vlahovića, Jože Vlahovića 5, 51000 Rijeka
· Reciklažno dvorište Klana, Klana 21/17, 51217 Klana
· Reciklažno dvorište Viškovo, Marinići 145 C, 51216 Viškovo
· Reciklažno dvorište Urinj, Urinj 50A, 51221 Kostrena
· Reciklažno dvorište Podhum, Podhum 380, 51218 Dražice
od ponedjeljka do petka od 08:00 do 15:00 sati te subotom od 07:00 do 13:00 sati.
Mjesta izvršenja predmetne nabave mogu se mijenjati tijekom važenja Ugovora, ovisno o potrebama naručitelja, uključujući otvaranje novih lokacija i ispostava.
[bookmark: _Hlk240282684]Količine predmeta nabave definirane Troškovnikom su okvirne te se Naručitelj ne obvezuje realizirati sve navedene količine u cijelosti.
Ponuđena usluga predmeta nabave mora omogućiti preuzimanje i daljnju obradu glomaznog otpada, na primjeran i adekvatan način, a u skladu sa Zakonom o gospodarenju otpadom (NN 84/21 i 142/23) i podzakonskim propisima te uvjetima i zahtjevima iz Dokumentacije o nabavi.

Odgovornost posjednika otpada – Naručitelja prestaje u trenutku preuzimanja glomaznog otpada od strane Ponuditelja.
Naručitelj ne odgovara za eventualne propuste gospodarskog subjekta - pružatelja usluge, odnosno učinjene štete trećim osobama.
Naručitelj ili posjednik glomaznog otpada koji je pripremljen za daljnju oporabu i zbrinjavanje, dužan je gospodarskom subjektu koji obavlja djelatnost gospodarenja otpadom (pružatelju usluge) prema Zakonu uz otpad predati Prateći list za otpad- obrazac PL-O, a sve sukladno Zakonu o gospodarenju otpadom (NN 84/21 i 142/23) i podzakonskim propisima te je odgovoran za točnost podataka o otpadu navedenih u pratećem listu.

Preslika pratećeg lista ovjerenog od strane Naručitelja i gospodarskog subjekta koji vrši uslugu prijevoza i zbrinjavanja glomaznog komunalnog otpada te originalni dokumenti odvage od strane ovlaštenog gospodarskog subjekta su dokazi o izvršenju usluge.
Gospodarski subjekt koji obavlja uslugu prijevoza i zbrinjavanja glomaznog otpada dužan je postupati s preuzetim glomaznim otpadom u skladu s odredbama Zakona o gospodarenju otpadom.
[bookmark: _Hlk240281823]TRAJANJE UGOVORA
Trajanje ugovora je 12 mjeseci.
Početak ugovora je od obostranog potpisa.
Usluga će se izvršavati sukcesivno tijekom ugovorenog razdoblja, ovisno o potrebama Naručitelja. Rok pružanja pojedine usluge ne može biti duži od 24 sata od zaprimanja pojedine narudžbe. Narudžba se dostavlja na dokaziv način (preporučenom poštom, e-mailom uz potvrdu i drugi ugovoreni način).

